Source: https://www.riigiteataja.ee/kohtulahendite_liigitus.html?jaotus=juur.206106664.206109111.206109112&kokkuvotted=false&jaotusedVaikimisiAvatud=
Timestamp: 2019-07-16 06:41:19+00:00

Document:
3-2-1-79-13 Riigikohus 14.05.2014
TLS § 107 lg 2 alusel töölepingu lõpetamise eelduseks on tööandja taotlus ja töötajale TLS § 109 lg 1 järgi hüvitise maksmine, välja arvatud juhul, kui töötaja on avaldanud, et ta ei soovi hüvitist. Kui töövaidlusorgan lõpetab töölepingu TLS § 107 lg 2 alusel, peab ta omal algatusel mõistma tööandjalt töötaja kasuks välja TLS § 109 lg 1 esimese lause alusel kolme kuu keskmise töötasu suuruse hüvitise, välja arvatud, kui töötaja avaldab, et ta ei soovi hüvitist. Töövaidlusorgan peab töötajale väljamõistetavat hüvitist sama lõike teise lause alusel suurendama, kui töötaja esitatud asjaolud ja tõendid annavad selleks alust ning töötaja peab selle sätte kohaldamist vajalikuks (p 32.5). Kui tööandja on palunud lõpetada töölepingu TLS § 107 lg 2 alusel, võib töövaidlusorgan lõpetada töölepingu töötaja taotlusel tingimusega, et tööleping lõpeb üksnes siis, kui tööandja maksab töötajale samal ajal töölepingu lõppemisega TLS § 109 lg 1 järgi väljamõistetud hüvitise. Töötajale väljamõistetud hüvitise maksmise tagamiseks võib kohus hagi tagada (p 32.6). TLS § 109 lg-s 1 ettenähtud hüvitisnõue on lepingu rikkumisest tulenev kahju hüvitamise nõue, mille puhul kohaldatakse VÕS-i 7. ptk-s toodud kahju hüvitamise sätteid. TLS § 109 lg-s 1 sätestatud hüvitis hõlmab erinevaid kahju liike ning selle hüvitise koosseisus tuleb töötajale hüvitada tekkinud varaline kahju (saamata jäänud tulu), tulevikus tekkiv varaline kahju (saamata jääv tulu) ning tekkinud mittevaraline kahju. Kui töötaja saamata jäänud tulu suureneb seoses töövaidluse kestmisega, peab töövaidlusorgan seda hüvitist suuruse määramisel arvestama (p 32.3 ja 32.4)

References: Riigikohus 
 § 107
 § 109
 § 107
 § 109
 § 107
 § 109
 kohus 
 § 109
 § 109